Amerikaliklarning 35 foizi Obama AQShni sevmaydi deb hisoblaydi

Amerikaning Rasmussen kompaniyasi o‘tkazgan so‘rov natijalariga ko‘ra, amerikaliklarning 35 foizi Nyu-York sobiq meri Rudolf Julianining AQSh prezidenti Barak Obama Amerikani sevmasligi haqidagi fikriga qo‘shiladi. Bu haqda “RIA Novosti” xabar berdi.

Ijtimoiy so‘rov 22—23-fevral kunlari olib borildi, unda 800 ga yaqin potensial saylovchilar qatnashdi.
Nashrning eslatishicha, avvalroq Nyu-York sobiq meri, respublikachi Rudolf Juliani partiya tadbirlaridan birida ommaga murojaat qilarkan, Barak Obama “Amerikani sevmasligi”ni aytgan edi.